CELEX: 62018TA0402
Language: hu
Date: 2020-01-29 00:00:00
Title: T-402/18. sz. ügy: A Törvényszék 2020. január 29-i ítélete – Aquino és társai kontra Parlament („Közszolgálat – Tolmácsok sztrájkja – A tolmácsokat sztrájk idején való munkavégzésre kötelező, Európai Parlament által elfogadott intézkedések – Jogalap hiánya – Felelősség – Nem vagyoni kár”)

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/43
            
         
      A Törvényszék 2020. január 29-i ítélete – Aquino és társai kontra Parlament
      (T-402/18. sz. ügy) (1)
      
      („Közszolgálat - Tolmácsok sztrájkja - A tolmácsokat sztrájk idején való munkavégzésre kötelező, Európai Parlament által elfogadott intézkedések - Jogalap hiánya - Felelősség - Nem vagyoni kár”)
      (2020/C 77/62)
      Az eljárás nyelve: francia
      
         Felek
      
      
         Felperesek: Roberto Aquino (Brüsszel, Belgium) és az ítélet mellékletében megnevezett 25 további felperes (képviselő: L. Levi ügyvéd)
      
         Alperes: Európai Parlament (képviselők: O. Caisou-Rousseau, T. Lazian és E. Taneva meghatalmazottak)
      
         Az alperesi beavatkozó: az Európai Unió Tanácsa (képviselők: M. Bauer és R. Meyer meghatalmazottak)
      
         Az ügy tárgya
      
      Az EUMSZ 270. cikken alapuló és egyrészt a Parlament személyzeti főigazgatójának a tolmácsokat és konferenciatolmácsokat sztrájk idején való, 2018. július 3-i munkavégzésre kötelező 2018. július 2-i határozatát, valamint a Parlament személyzeti főigazgatójának a tolmácsokat és konferenciatolmácsokat sztrájk idején való, 2018. július 5-i, 10-i és 11-i munkavégzésre kötelező későbbi határozatok megsemmisítése, másrészt a felpereseket állítólagosan e határozatok folytán ért, méltányossági alapon fejenként 1 000 euróban meghatározott nem vagyoni kár megtérítése iránti kérelem.
      
         Az ítélet rendelkező része
      
      
                  1)
               
               
                  
                     A Törvényszék megsemmisíti a Parlament személyzeti főigazgatójának a tolmácsokat és konferenciatolmácsokat sztrájk idején való, 2018. július 3-i munkavégzésre kötelező 2018. július 2-i határozatát.
                  
               
            
                  2)
               
               
                  
                     A Törvényszék a Parlamentet kötelezi arra, hogy fejenként 500 euró összeget fizessen meg Barbara Carli-Ganotis, Claudine de Seze, Maria Corina Diaconu Olszewski, Maria Provata, Irène Sevastikoglou és Benedetta Tissi részére.
                  
               
            
                  3)
               
               
                  
                     A Törvényszék a keresetet az ezt meghaladó részében elutasítja.
                  
               
            
                  4)
               
               
                  
                     A Parlament maga viseli saját költségeit, valamint a 2018. július 2-i határozattal sztrájk idején munkavégzésre kötelezett tolmácsok és konferenciatolmácsok részéről felmerült költségeket, ide értve az ideiglenes intézkedés iránti eljárásban és az Európai Unió Tanácsának beavatkozásával kapcsolatban felmerült költségeket is.
                  
               
            
                  5)
               
               
                  
                     A kereset benyújtását követően hozott határozatokkal sztrájk idején való munkavégzésre kötelezett felperesek maguk viselik saját költségeiket.
                  
               
            
                  6)
               
               
                  
                     A Tanács viseli saját költségeit.
                  
               
            
         (1)  HL C 364., 2018.10.8.